Nezisková organizácia Geoinfo Slovakia, Ľubľanská 2, 831 02 Bratislava, IČO: 31 782 566
                                                                                                                                                 Dňa 2. 6. 2014
                                                                                                             Obvodný úrad Bratislava

                                                                                                             Odbor  všeobecnej vnútornej správy

                                                                                                             Staromestská 6

                                                                                                             814 40 Bratislava

Vec:

Výročná správa  za rok 2013 - predloženie

V prílohe Vám  zasielam   výročnú  správu  a výkazy  za rok 2013 neziskovej  organizácie s názvom Geoinfo Slovakia, so sídlom Ľubľanská 2, 831 02 Bratislava.
                                                                                                                        Marianna Lázničková
                                                                                                                               riaditeľka n. o. 
Kontakt: t. č.: 0908 141 256,

Email: geoinfosk@gmail.com
                                                         Výročná správa za rok 2013
1. Úvod
Nezisková organizácia Geoinfo Slovakia so sídlom: Ľubľanská 2, 831 02 Bratislava, IČO: 31 782 566 vznikla dňa 20. 12. 2002 na základe rozhodnutia Obvodného úradu v Bratislava pod registračným číslom OVVS-807/72/2002-NO.

Geoinfo Slovakia, n. o poskytuje nasledovné všeobecne prospešné služby:

Tvorba, rozvoj, ochrana a obnova, prezentácia duchovných a kultúrnych hodnôt;

Tvorba a ochrana životného prostredia a ochrany zdravia obyvateľstva

Správna rada prerokovala a jednohlasne schválila dňa  30. 5. 2014  predloženú výročnú správu za rok 2013.

                                                                              ------

2. Prehľad činností vykonávaných v kalendárnom roku 2013 s uvedením
     vzťahu k účelu založenia neziskovej organizácie.

Nezisková organizácia počas roka 2013 vykonávala nasledovné činnosti:
a) Špecializovaná rubrika Túry do literatúry v časopise Krásy Slovenska. 
Cieľom projektu bolo v šiestich špecializovaných rubrikách, ktoré boli súčasťou časopisu Krásy Slovenska, postupne predstaviť najvýznamnejších spisovateľov v jednotlivých regiónoch Slovenska. Projekt nadväzuje na rubriku z rokov 2009 a 2012. Rubrika má charakter literárneho zemepisu a poskytuje informácie o prostredí, v ktorom pracovali a tvorili najvýznamnejší slovenskí literáti. Prínosom projektu je, prostredníctvom propagácie jednotlivých „literárnych“ lokalít Slovenska, zvýšenie návštevnosti a záujmu o kultúrny turizmus a poznávanie jednotlivých regiónov Slovenska. Cielenou propagáciou vlastivedy a literatúry sa zlepší informovanosť návštevníkov a zároveň sa prispeje ku kladnejšiemu obrazu danej oblasti. Rubrika je zároveň vhodným pomocníkom pri organizovaní kultúrnych a literárnych zájazdov najmä pre žiakov základných, stredných a vysokých škôl. Projekt sa realizoval aj vďaka finančným prostriedkom získaným v rámci grantového systému Ministerstva kultúry SR na rok 2013. 

b) Literárno-spoločenské podujatie na tému Genius loci Slovenska  v rámci knižného veľtrhu Bibliotéka 2013. 
Cieľom projektu bolo usporiadanie literárno-spoločenského podujatia. Podujatie Genius loci Slovenska sa uskutočnilo dňa 16. 11. 2013 o 15,00 hod v rámci knižného veľtrhu Bibliotéka 2013. Počas hodinovej besedy s autorom a vydavateľom knihy Genius Loci (Alan Hyža a Daniel Kollár) priblížili jej tvorcovia jednotlivé miesta Slovenska spojené s viacerými súčasnými predstaviteľmi kultúrneho a spoločenského života. Jednotlivé miesta boli prezentované formou čítania úryvkov z knihy. Súčasťou besedy bolo aj rozprávanie s hosťom besedy Ivanom Bohušom ml., ktorý priblížil genius loci Vysokých Tatier, ktoré sú hlavným menovateľom tvorby autora. Podujatie moderovala Zuzana Belková a rozprávanie bolo doplnené vystúpením hudobného zoskupenia Dvaja z Prešporka. Projekt sa realizoval aj vďaka finančným prostriedkom získaným v rámci grantového systému Ministerstva kultúry SR na rok 2013.

c) Edukačná súťaž žiakov bratislavských gymnázií v náučno-vzdelávacej hre o kultúrnej histórii Slovenska. 
Zámerom projektu bolo usporiadať predkolo (školské kolo) v edukačnej súťaži žiakov bratislavských gymnázií v náučno-vzdelávacej hre o kultúrnej histórii Slovenska a finále v rámci knižného veľtrhu Bibliotéka 2013. Cieľom projektu bolo priblížiť žiakom bratislavských gymnázií kultúrnu históriu Slovenska prostredníctvom súťažnej hry Poznáš Slovensko? Hra je imaginárnou cestou Slovenskom, vychádza z Bratislavy a kľukatou trasou po všetkých regiónoch sa oblúkom vracia do východiskového bodu. Každým hodom kockou a každou správnou odpoveďou sa hráči posúvajú k cieľu. 
Žiaci sa na základe nominácií svojich škôl zúčastnili 1. kola (5. 11. 2013), ktoré sa konalo v priestoroch Gymnázia L. Sáru v Bratislava. Súťaž prebiehala formou testu, kedy súťažiaci v jednotlivých kategóriách písomne odpovedali na otázky z náučno-vzdelávacej hry Poznáš Slovensko?. Test pozostával z 30 otázok (20 slovných otázok, 5 fotohádaniek, 5 otázok spojených s orientáciou v slepej mapke), ktoré boli všetkým žiakom premietané na projektore. Po vyhodnotení 1. súťažného kola, postúpili z každej kategórie traja súťažiaci do finále. Všetci zúčastnení žiaci a ich učitelia dostali za účasť vecné ceny.

Finále sa uskutočnilo 16. 11. 2013 v rámci knižného veľtrhu Bibliotéka 2013 v Bratislave a prebiehalo formou reálnej hry 6 hráčov, ktorá bola premietaná na veľkoplošné plátno. Jednotliví hráči v poradí dostávali otázky podľa pravidiel súťažnej hry Poznáš Slovensko? Po uplynutí časového limitu (60 minút) bola hra vyhodnotená a určené poradie súťažiacich za jednotlivé kategórie. Účastníci za jednotlivé umiestnenia dostali hodnotné ceny.

 Prínos projektu je cez hravú propagáciu jednotlivých „kultúrno-historických“ tém zvýšiť záujem o kultúrno-historickú topografiu Slovenska, čítanie a poznávanie jednotlivých regiónov Slovenska. Cielenou propagáciou hravej kultúrnej vlastivedy zlepšovať informovanosť žiakov a prispievať tak k ich kladnejšiemu vzťahu ku Slovensku, a tým aj k jeho pozitívnejšiemu vnímaniu.

Projekt sa realizoval aj vďaka finančným prostriedkom získaným v rámci grantového systému Ministerstva kultúry SR na rok 2013.
d) Prezentácia časopisu Krásy Slovenska a kníh o Slovensku v Kanade.

Cieľom projektu je propagáciou kultúrnych krás Slovenska zvýšiť záujem o kultúrny turizmus, vzdelávanie a poznávanie jednotlivých regiónov Slovenska medzi Slovákmi na severoamerickom kontinente ale aj medzi americkou a kanadskou verejnosťou. Cielenou propagáciou tzv. kultúrnej geografie sa zlepší informovanosť potenciálnych návštevníkov, prispeje sa ku kladnejšiemu obrazu Slovenska v zahraničí a jeho pozitívneho vnímania či zvyšovania kultúrneho povedomia a pocitu hrdosti u zahraničných Slovákov. 

V rámci jednotlivých prezentácií a formálnych aj neformálnych stretnutí so slovenskou komunitou žijúcou v Kanade sa formou prednášok a besied, výstavy časopisu Krásy Slovenska a publikácií o Slovensku (v slovenskom a anglickom jazyku) prezentovalo kultúrne a prírodné dedičstvo Slovenska ako aj história a súčasnosť najstaršieho slovenského časopisu Krásy Slovenska. Stretnutia sa stretli s veľkým ohlasom, ktorý sa prejavil záujmom o jednotlivé publikácie ako aj časopis a to najmä v ich elektronickej podobe a o možnosti prezentovať pôvodnú vlasť ďalšej generácií žijúcej v Kanade. Hlavné podujatia v Ottawe a Mississauge boli pripravené v spolupráci so spolurealizátormi podujatia (Veľvyslanectvo Slovenskej republiky v Kanade a redakcia časopisu Kanadský Slovák), ktorí zabezpečili hojnú účasť zo strany slovenskej komunity.
   Projekt bol pripravený pri príležitosti 20. výročia vzniku Slovenskej republiky ako aj pri príležitosti uplynulého 90. výročia vzniku časopisu Krásy Slovenska, ktorý sa od svojho vzniku zameriava na prezentáciu kultúrnych a prírodných zaujímavostí Slovenska. Predstavil a priblížil širokej verejnosti v Kanade kultúrne dedičstvo Slovenska formou prednášok a prezentácií ako aj predstavením 15 publikácií v anglickom jazyku zameraných na jednotlivé oblasti kultúrneho dedičstva Slovenska (napr. Hrady a zámky, Ľudová architektúra, Pamiatky UNESCO...). Zároveň prezentoval históriu, ale aj súčasnú podobu najstaršieho slovenského časopisu Krásy Slovenska v printovej aj elektronickej verzii pre slovenskú komunitu žijúcu v Kanade, a tým podporil a prehĺbil jej vzťah k pôvodnej vlasti. Projekt sa realizoval aj vďaka finančným prostriedkom získaným v rámci grantového systému Ministerstva kultúry SR na rok 2013.
e) Prehliadka ľudovej kultúry regiónov Slovenska v rámci 50. stretnutia čitateľov časopisu Krásy Slovenska.

Zámerom a cieľom projektu bolo usporiadať prehliadku ľudovej kultúry regiónov Slovenska v rámci 50. stretnutia čitateľov časopisu Krásy Slovenska na Michalovom vrchu v pohorí Tribeč a predstaviť úryvky z bohatej histórie časopisu Krásy Slovenska, ktoré sa venovali tradičnej ľudovej kultúre. V rámci 50. stretnutia čitateľov časopisu Krásy Slovenska sa podarilo počas dvoch podujatí predstaviť širokej verejnosti (prvý deň obyvateľom obce Veľký Klíž a druhý deň návštevníkom podujatia z celého Slovenska) históriu časopisu v kontexte tradičnej ľudovej kultúry, piesne niektorých regiónov Slovenska a veľkú kultúrnu spoločenskú hru pre deti s názvom Poznáš Slovensko? Vysoká návštevnosť potvrdila oprávnenosť podujatia a záujem o tento druh kultúry. Projekt sa realizoval aj vďaka finančným prostriedkom získaným v rámci grantového systému Ministerstva kultúry SR na rok 2013.
                                                                       ------

3. Ročná účtovná závierka a zhodnotenie základných údajov v nej obsiahnu-
     tých.

V súlade s § 4 ods. 2 zákona č. 431/2002 Z. z. o účtovníctve v platnom znení Geoinfo Slovakia, n. o. účtuje v sústave jednoduchého účtovníctva. 

Účtovná závierka je výsledným produktom účtovnej uzávierky. Príprava a zostavenie účtovnej závierky sa skladá z 3 etáp :

1etapa: prípravné práce – sem patrí  zúčtovanie všetkých účtovných prípadov za daný rok do peňažného denníka, vykonanie inventarizácie majetku a záväzkov a zaúčtovanie uzávierkových účtovných operácií

2 etapa: uzatvorenie účtovných kníh t.j. účtovná uzávierka 

3 etapa: zostavenie účtovných výkazov t.j. účtovná závierka

Účtovná uzávierka predstavuje sústavu výstupných informácií z bežného účtovníctva. Na základe účtovnej závierky Geoinfo Slovakia, n. o. zostavuje Výkaz o majetku a záväzkoch a Výkaz o príjmoch a výdavkoch. Tieto výkazy tvoria účtovnú závierku v jednoduchom účtovníctve a sú súčasťou daňového priznania dani z príjmov.

                                                                       ------

4. Výrok audítora k ročnej účtovnej závierke.   

Vzhľadom na skutočnosť, že dotácie zo štátneho rozpočtu, z rozpočtu štátneho fondu a z rozpočtu obce neprekročili v roku 2013 sumu 33 193 eur a príjmy Geoinfo Slovakia, n. o. za rok 2013 neboli vyššie ako 165 969 eur, audit v súlade s § 33 ods. 3 Zákona vykonaný nebol. 

                                                                       ------

5. Prehľad o peňažných príjmoch a výdavkoch.

Celkové príjmy za rok 2013:

- úroky z banky
       1,26 €

- 2% z podielu zaplatenej dane
   896,65 €

- príspevok z Ministerstva kultúry SR
11.300,00 €

Príjmy spolu
12.197,91 €



Výdavky za rok 2013: 

1.   Výdavky na správu :
a.) účtovníctvo
187,60 €

b.) bankové poplatky
57,47 €

c.) zrážková daň        
0,19 €

d.) Poštovné poplatky
2,70 €

celkom správa
           247,96 €

2.   Výdavky podľa druhu všeobecne prospešných služieb:
a.) grafické a redaktorské práce
14.045,50 €

b.) ostatné služby
  48,34 €

celkom prospešné služby 
14.093,84 €

Výdavky spolu 
14.341,80 €

Uviesť  osobitne: 
 1. Konečný zostatok v pokladni k 31. 12. 2013
              75,73 €
 2. Konečný zostatok na účte k  31.12. 2013              15.304,09 €
 3. Konečný zostatok  spolu  k  31.12.2013 
      15.379,82 €






                                                                   ------    

6. Prehľad rozsahu príjmov(výnosov) v členení podľa zdrojov.

Prehľad v prílohe k výročnej správe.

                                                                               -------

7. Stav a pohyb majetku a záväzkov neziskovej organizácie.

Stav aktív a pasív k 31.12.2013 predstavuje sumu 17.163,29 EUR. Z toho majetok vo výške 15.657EUR pozostáva z:

a. dlhodobého majetku:              0,00 EUR

b. krátkodobého majetku: 17.163,29 EUR

K 31.12.2012 predstavoval (i):

1. finančný majetok čiastku                


15.379,82 EUR;

2. obežný majetok čiastku 




17.163,29 EUR;

3. vlastné zdroje krytia majetku čiastku 


13.463,29 EUR;

4. cudzie zdroje krytia majetku čiastku 


  3.700,00 EUR;

5. oprávky k dlhodobému hmotnému majetku čiastku                0,00 EUR;

6. oprávky k dlhodobému nehmotnému majetku čiastku            0,00 EUR;
7. dlhodobé záväzky čiastku 


                        0,00 EUR;

8. krátkodobé záväzky čiastku 



   3.700,00 EUR.

                                                                    -----     

8. Zmeny  a nové  zloženie  orgánov  neziskovej  organizácie, ku ktorým  došlo 

     v priebehu roka.

V sledovanom období nedošlo k zmene  a ani k zmene v zložení orgánov neziskovej organizácie.

                                                                               ------

9. Ďalšie údaje určené správnou radou.

Správna rada neurčila žiadne ďalšie údaje na zverejnenie vo výročnej správe.

                                                                                      ------

10. Vyjadrenie revízora.

Revízor preskúmal hospodárenie neziskovej organizácie a nemá pripomienky.

V Bratislave 30. 5. 2014 

vyroénu spravu vypracovala
Marianna Laznickova

predseda spravnej rady
RNDr. Slavomir Gnip

Iveta Bohu3ova




